**СЪОБЩЕНИЕ**

1. **На територията на Община Пловдив са** образувани **5 броя секции за гласуване с подвижна избирателна кутия** – в районите Централен, Западен, Северен и Южен и една секция в район Тракия, която ще обслужва и избирателите от район Източен. Избиратели с трайни увреждания, които не им позволяват да гласуват в изборното помещение и желаят да гласуват, **в срок до 29 март** могат да подадат заявление до кмета на общината или кмета на района за включване в избирателния списък за гласуване във вече образуваните подвижни избирателни секции.
2. Избиратели, поставени под **задължителна карантина или изолация** съгласно Закона за здравето могат да заявят да гласуват с подвижна избирателна кутия. Секции за гласуване на лица, поставени под задължителна карантина или изолация ще бъдат образувани на територията на Община Пловдив в случай, **че в срок до 31 март 2021г.** има подадени не по-малко от 10 заявления за гласуване. Заявленията ще се приемат в общинската и районните администрации.
3. В деня на изборите 04.04.2021г. **за гласуване на хора с увреждания от Община Пловдив е осигурен специализиран транспорт**. Заявки за специализиран транспорт на хора с трайни увреждания, от дома им до избирателната секция и обратно до дома на избирателя, ще се приемат от 08.00 часа на 31.03.2021 г. до 17.00 часа на 04.04.2021 г. на телефони: 032/962478 и 0887484884.
4. Всеки избирател, **в срок до 27.03.2021 г.**, може да подаде до кмета на общината или кмета на района заявление за отстраняване на непълноти и грешки в избирателните списъци, допуснати спрямо него (чл. 43 от Изборния кодекс).
5. **Общинска администрация Пловдив уведомява избирателите на територията на общината, че на 24.03.2021 г.**на интернет страницата [www.plovdiv.bg](http://www.plovdiv.bg) в раздел **ИЗБОРИ НС 2021** са публикувани списъците по райони **на заличените лица.** Списъкът на заличените лица съдържа имената на лицето, номера и адреса на избирателната секция. Всяко лице може да направи справка в списъка. Лице, което е вписано в списъка, но има право да гласува, може да поиска да се запознае с основанието за заличаване от избирателния списък и да поиска да бъде изключено от списъка на заличените лица с писмено заявление до кмета на общината или района. Заявлението следва да съдържа доказателства и документи, удостоверяващи правото на лицето да гласува.

Заявления могат да бъдат подавани и чрез разработените от Държавната агенция „Електронно управление“ електронни услуги както следва:

[*910002 Гласуване с подвижна избирателна кутия (по чл. 37, ал. 1 и 2 от Изборния кодекс) – вписване в избирателните списъци*](https://egov.bg/wps/portal/egov/services/civil-rights/access-and-transparency/8c57a798-fd12-4aa6-9731-0f09914cdd67)

[*910004 Отстраняване на непълноти и грешки в избирателния списък в изборите- 4 април 2021 г. (по чл. 43, ал. 1, изр. 1 от ИК)*](https://egov.bg/wps/portal/egov/services/civil-rights/access-and-transparency/99bca052-49cc-47e6-a21a-8bf4e1b302ee)

[*910005 Изключване от списъка на заличените лица преди предаване на избирателния списък на СИК (чл. 39, ал. 2 и 3 ИК)*](https://egov.bg/wps/portal/egov/services/civil-rights/access-and-transparency/ab3e4642-d98a-442a-bc2a-33d136b29284)

[*910007 Образуване на секции за гласуване на избиратели, поставени под задължителна карантина или задължителна изолация*](https://egov.bg/wps/portal/egov/services/civil-rights/access-and-transparency/%21ut/p/z1/04_Sj9CPykssy0xPLMnMz0vMAfIjo8ziPQItHA39LYy8_U2MTQwcDd38LMyCvQ2DHY30w1EVWBi6GRg4-voEuzoFuxgZuJrpRxGj3wAHcDQgTj8eBVH4jQ_Xj0K1wsLF3BFogrO5b0BYiIGnpxGGAlQvGpgQUAAKA0KuKMgNDY0wyPRMd1RUBACG5TiL/?1dmy&urile=wcm%3apath%3a%2Fegovbg%2Fegov%2Fservices%2Fcivil-rights%2Faccess-and-transparency%2F790f7f3b-aa42-4f26-b2d8-f09b96b391da)

Електронните услуги, във връзка с произвеждането на предстоящите избори са достъпни и чрез интернет страницата на община Пловдив [www.plovdiv.bg/](http://www.plovdiv.bg/) категория ИЗБОРИ 2021 НС